Жалба, подадена на 11 април 2025 г. — Ella Hotels and Resorts/EUIPO — Hachette Filipacchi Presse (ELLA RESORTS)
(Дело T-246/25)
Език на жалбата: английски
Страни
Жалбоподател: Ella Hotels and Resorts single member SA (Атина, Гърция) (представител: M. Kosmopoulos, адвокат)
Ответник: Служба на Европейския съюз за интелектуална собственост
Друга страна в производството пред апелативния състав: Hachette Filipacchi Presse (Париж, Франция)
Данни за производството пред EUIPO
Заявител: жалбоподателят
Спорна марка: Заявка за фигуративна марка на Европейския съюз „ELLA RESORTS“ — Заявка за регистрация № 18 648 497
Производство пред EUIPO: производство по възражение
Обжалвано решение: решение на първи апелативен състав на EUIPO от 12 февруари 2025 г. по преписка R 2144/2023-1
Искания
Жалбоподателят моли Общия съд:
да отмени обжалваното решение в частта му, в която се уважава възражението,
да осъди ответника и другата страна в производството да заплатят разноските на жалбоподателя в производствата пред EUIPO и пред Общия съд.
Изложено основание
Нарушение на член 8, параграф 5 от Регламент (ЕС) 2017/1001 на Европейския парламент и на Съвета.
____________